**«Электрондық шот-фактуралардың жазып берілуін автоматтандырылған бақылау жүргізудің кейбір мәселелері туралы» Қазақстан Республикасының Қаржы министрі бұйрығының жобасына**

**ТҮСІНДІРМЕ ЖАЗБА**

(бұдан әрі – Жоба)

1. **Әзірлеуші мемлекеттік органның атауы.**

Қазақстан Республикасының Қаржы министрлігі.

1. **Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.**

Жоба Қазақстан Республикасы Салық кодексінің 138 және 139-баптарына сәйкес әзірленді.

1. **Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Жобаны іске асыру республикалық бюджеттен қаржы қаражатын бөлуді талап етпейді.

1. **Жоба қабылданған жағдайда болжанатын   
   әлеуметтік-экономикалық, құқықтық және (немесе) өзге салдар, сондай-ақ жоба ережелерінің ұлттық қауіпсіздікті қамтамасыз етуге ықпалы.**

Жобаны қабылдау теріс әлеуметтік-экономикалық, құқықтық және (немесе) өзге салдарға әкеп соқтырмайды, сондай-ақ ұлттық қауіпсіздікті қамтамасыз етуге әсер етпейді.

**5. Нақты мақсаттар мен күтілетін нәтижелердің мерзімдері.**

Жобаның мақсаты электрондық шот-фактураларды жазып беруге автоматтытүрде бақылау жүргізілетін салық төлеушілердің санаттарын бекіту, автоматты түрде бақылау жүргізу операторын анықтау, автоматты түрде бакылау жүргізудің тәртібін орнату болып табылады.

**6.** **Енгізілетін нормативтік құқықтық акті жобасы қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы.**

Талап етілмейді.

**7.** **Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**11. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.**

Жоба жеке кәсіпкерлік субъектілерінің шығындарының төмендеуіне және (немесе) ұлғаюына әкеп соқпайды.

**Қазақстан Республикасының**

**Қаржы министрі М. Такиев**