Астана қаласы город Астана

**Электрондық шот-фактуралардың жазып берілуін автоматтандырылған бақылау жүргізудің кейбір мәселелері туралы**

Қазақстан Республикасы Салық кодексінің 138 және 139-бабына сәйкес **БҰЙЫРАМЫН:**

1. Осы бұйрыққа 1-қосымшаға сәйкес Электрондық шот-фактуралардың жазып берілуін автоматтандырылған бақылау жүргізілетін салық төлеушілер санаты бектілсін.

2. «Ақпараттық-есептеу орталығы» акционерлік қоғамы электрондық шот-фактуралардың жазып берілуін автоматтандырылған бақылау операторы болып айқындалсын.

3. Осы бұйрыққа 2-қосымшаға сәйкес Электрондық шот-фактуралардың жазып берілуін автоматтандырылған бақылау жүргізу қағидалары белгіленсін.

4. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:

1) осы бұйрықтың Қазақстан Республикасының Әділет министрлігінде мемлекеттік тіркелуін;

2) осы бұйрық ресми жарияланғаннан кейін оның Қазақстан Республикасы Қаржы министрлігінің интернет-ресурсында орналастырылуын;

3) осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және 2) тармақшасында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

5. Осы бұйрық 2026 жылғы 1 қаңтардан бастап қолданысқа енгізіледі және ресми жариялануға тиіс.

**Лауазымы ТАӘ**