|  |
| --- |
| Бұйрыққа 1-қосымша |

**Электрондық шот-фактуралардың жазып берілуін автоматтандырылған бақылау жүргізілетін салық төлеушілер санаты**

Электрондық шот-фактуралардың жазып берілуін автоматтандырылған бақылау салықтық мониторингте тұрған салық төлеушілерді қоспағанда, салық төлеушілердің мынадай санаттарына қатысты жүргізіледі:

Қазақстан Республикасы Салық кодексінің 100 және 101-бабына сәйкес қосылған құн салығын төлеуші ретінде жаңадан тіркелген. Осындай салық төлеушілердің тізбесі салықтық тәуекелдерді басқару жүйесін қолдану нәтижесінің негізінде айқындалады;

қатысушылардың толық құрамының өзгеруіне байланысты қайта тіркеуден өткен заңды тұлға. Осындай заңды тұлғалардың тізбесі салықтық тәуекелдерді басқару жүйесін қолдану нәтижесінің негізінде айқындалады;

электрондық шот-фактураны кері қайтарып алу арқылы іс-жүзінде тауарларды өткізу, жұмыстарды орындау және қызметтерді көрсету бойынша айналымның жасалғанын растау туралы хабарламаны орындаған;

электрондық шот-фактураларды жазып беруді тоқтата тұруы жойылған. Осындай салық төлеушілердің тізбесі салықтық тәуекелдерді басқару жүйесін қолдану нәтижесінің негізінде айқындалады.